กินยาคุมไดแอน 35 อยู่ แล้วมีอาการท้องเสียอย่างหนักช่วงเว้นยาคุม 7 วัน แล้วมีเพศสัมพันธ์ การท้องเสียนั้นจะมีผลต่อประสิทธิภาพการคุมกำเนิดมั้ยคะ
สวัสดีค่ะ หากอาการท้องเสียเกิดขึ้นหลังจากทานยาคุมกำเนิดเม็ดที่ 21 เม็ดสุดท้ายไปเกิน 24 ชั่วโมงแล้ว ก็จะไม่ได้มีผลต่อประสิทธิภาพของยาคุมกำเนิดแต่อย่างใด และหากอาการท้องเสียหายก่อนที่จะเริ่มทานยาคุมกำเนิดแผงใหม่ ก็จะไม่มีผลต่อการคุมกำเนิดเช่นกัน แต่หากอาการท้องเสียยังเป็นอยู่เมื่อได้เริ่มทานยาแผงใหม่ ก็จะมีผลต่อประสิทธิภาพของยาได้ ซึ่งในกรณีนี้ ควรงดการมีเพศสัมพันธ์ไปก่อน หรือใช้ถุงยางอนามัย จนกว่าจะหายจากอาการท้องเสียไปแล้ว 7 วันค่ะ